User talk:Ivonanona20

TREĆI FRANJEVAČKI RED U HERCEGOVINI Razmeđe 13. i 14. stoljeća obilježeno je velikim vjerskim i građanskim previranjima.Sela postaju pusta,a napučuju se gradovi.Dotadašnji zanati i obrti propadaju,a nastaju novi oblici trgovine,mijenjajući potpuno sliku društvenoga uređenja. Sloj vojnika koji je bio temeljem Kasnog Srednjeg vijeka,zamijenilo je građanstvo i velika kultura gradskih komuna. U tim i takvim previranjima rađaju se brojni pokreti.Sve to proživljava mladi Franjo iz Asiza,noseći nešto posve novo. Zajedničko obilježje mnogih pokorničkih i inih pokreta moglo bi se svesti pod traženje prikladnog evanđeoskog života,obilježena siromaštvom.No,povijest jasno govori kako će istinski evanđeoski ideal siromaštva tek s Franjom doživjeti svoj zbiljski razvoj.Spomenuto oživljavanje Reda pokornikaseže u godinu 1178.Tada su neki od onodobnih tkalaca i seljaka u Lombardiji osnovali skupinu Pokornika,nazvavši se Humiliati.U narednim godinama i druge skupine prihvaćale su to Pravilo.Godine 1221.pojavljuje se statut koji dopunjava odobreno Pravilo.Taj dorađeni statut uzet će kao svoje Pravilo laici koji su slijedili sv.Franju.

TREĆI POKORNIČKI RED sv.Franje

Sadašnji naziv Franjevački Svjetovni Red(FSR),tako je nazvan tek po Pravilu Pavla VI.iz godine 1978.Sve do tada,od svojih prvih početaka,FSR nosi ime Treći red,slijedeći Franjine upute i primjere.A to je,prenose prvi životopisi,veoma dobro znano:Blaženi je Franjo od početka...braći govorio da moraju posluživati gubavce i boraviti u njihovim kućama.Zorno početak Trećega reda opisuje 'Legenda trojice drugova...Vrlo mnogi su se žurili,također ljudi obrazovani i učeni,da bi ga vidjeli i slušali kao čovjeka s drugoga svijeta.Zato iz naroda počeše mnogi,plemenitaši i pučani,klerici i laici,nadahnuti Božjom milošću,prianjati uza stope blaženoga Franje da bi,pošto odbace svjetovne brige i gizdu,živjeli pod njegovim vodstvom.Svi se izvori slažu s činjenicom kako je Franjino prvo bratstvo pobuđivalo iskreno divljenje kod ljudi u svijetu,a njihov je primjer poticao mnoge,... i da se pridruže životnije ovome bratstvu.No,nisu se samo muškarci oduševljavali za redovnički život,nego su se također udate žene,djevice i udovice,ganute njihovim propovijedima,po njihovu savjetu u gradovima i selima zatvarale u za njih podignute samostane da bi činile pokoru.Jedan im je brat bio postavljen kao pohoditelj i popravitelj.Na sličan su način i oženjeni ljudi i udate žene,ne mogavši se prema ženidbenom pravu rastati,po spasonosnu savjetu braće u vlastitim kućama predavali stožoj pokori.I tako se po blaženome Franji,koji bijaše savršen poklonik Presvetoga Trojstva,Crkva Božja obnavlja pomoću triju Redova kao što je to predznačio popravak triju crkava.Svaki je od tih Redova u svoje vrijeme potvrdio vrhovni svećenik.Tradicija je od bračnog para Lukezoja i Buonadonne iz Toskane stvorila prve trećoredce koje je primio sv.Franjo.O životu i radu Trećega reda napisano je mnoštvo svjedočanstava i studija.Tu,zapravo,doznajemo da se najprije pravno zajednice formiraju po vlastitim ministrima koji su izabrani između braće i sestara ...Osobito su djelatno osjetljivi na trenutke kad netko od članova premine.Uz ovo su vezane i oporuke članova.Takav način života koji je prihvaćen u FSR-u već potkraj XIII.stoljeća,uz nužne  manje preinake,opstao je do danas. TREĆI RED U HRVATSKOM PRIMORJU

Franjevci su redovito osnivali Treći red tamo gdje su dolazili i djelovali.Prema Dominiku Mandiću,Provincija Male Braće u Hrvatskoj osnovana je na općem kapitulu Reda 1227.godine.U današnju Hercegovini franjevci su do 1322.godine dolazili iz samostana u primorskim krajevima(Dubrovnik,Split,Trogir,Zadar i dr...)Današnja Hercegovina i zapadna Bosna do 1322.nisu bile u sastavu tadašnje Banovine Bosne,nego u krljevstvu Hrvatske i Dalmacije ,pa te zemlje nisu spadale u misionarsko područje u Bosni,koje je bilo pridržano dominikancima.Dakle,može se pretpostaviti da je Treći Red u Hercegovini postojao od samih početaka franjevačkog djelovanja.U povijesnim izvorima prvo zabilježeno postojanje Trećara na našim prostorima je u Zadru 1235.Naime tada je papa Grgur IX.I iz Viterba uputio zadarskom nadbiskupu Veneriju vrlo oštro pismo zbog ometanja franjevačkog rada.Papa navodi kako su se neki i neke povukli činiti pokoru u vlastitim kućama,a neki su ostavili svoje kuće...Umjesto da ih pohvali i podrži,nadbiskup je takve izopćio...Papa nabraja još mnoge duge slučajeve,koreći nadbiskupa.Dakle kod nas je postojao franjevački pokornički red već devet godina nakon smrti sv.Franje.Isto tako godine 1256. papa Aleksandar IV. prelatima i svećenstvu Dalmacije i Hrvatske dopušta slobodno izvršenje oporučnih ostavština u korist franjevaca.U drugoj polovici 14.stoljeća nalazimo brojne oporuke u kojima se ostavština povjerava isposničkim nastambama u splitskom okružju.